મુંબઇ: આઇપીઓ બજારમાં ગરમાવો જોવા મળી રહ્યો છે. સેકન્ડરી માર્કેટમાં જોવા મળેલી તેજીની પાછળ પ્રાઇમરી બજારમાં પણ ઉછાળો નોંધાયો છે. જેના પગલે પાછલા કેટલાક વર્ષની તુલનાએ આઇપીઓમાં નાના રોકાણકારનું રોકાણ નવી ટોચે પહોંચી ગયું છે. ચાલુ નાણાકીય વર્ષના પ્રથમ છ મહિનામાં આઇપીઓનું સરેરાશ રિટેલ સબસ્ક્રિપ્શન નિર્ધારિત ક્વોટાની તુલનામાં ૧૧ ગણું રહ્યું છે, જે પાછલા ત્રણ નાણાકીય વર્ષની સરખામણીએ ઘણું વધારે છે.